
REPUBLIKA HRVATSKA
DRŽAVNI ARHIV U VARAŽDINU
Koprivnička 51
42000 Varaždin

KLASA: 400-02/26-01/01
UR. BROJ: 2186-75-01-26-1
U Varaždinu, 31. kolovoza 2026.


Predmet: Obrazloženje Izmjena i dopuna Državnog proračuna za 2026. godinu- Državni arhiv u Varaždinu

1.PROGRAMSKI DIO

Izložba povodom Međunarodnog tjedna arhiva nije realizirana te iznos od 1.000,00 eura predviđen za ovu izložbu preraspodijelit će se na administraciju i upravljanje na konto 3221- Uredski materijal.

Programom “Preseljenje arhivskog gradiva“ nisu iskorištena sva sredstva te bi smo ostatak sredstava u iznosu 14.000,00 eura na kontu 3239- Ostale usluge prenamijenili za program “Izrada elektrotehničkog projekta za ugradnju fotonaponske elektrane“ u iznosu 2.875,00 eura unutar istog konta. Novi program pripremili smo ovim rebalansom i biti će učitan putem e-prijavnice za programsku djelatnost u 2026. godini. Ostatak sredstava u iznosu 11.125,00 eura prenamijenili bi smo na administraciju i upravljanje na sljedeća konta: 3211- Službena putovanja u iznosu 3.000,00 eura, 3221- Uredski materijal u iznosu 1.000,00 eura, 3232- Usluge tekućeg i investicijskog održavanja u iznosu 7.125,00 eura. 

 

2.ADMINISTRACIJA I UPRAVLJANJE

Povećanje smo iskazali na kontu 3111- Plaće za redovan rad u iznosu 10.000,00 eura. Navedeno povećanje iskazujemo zbog povratka dvije djelatnice s dugotrajnog bolovanja i novog zaposlenja dvoje djelatnika na radna mjesta spremačica i domar s danom 1.3.2026. godine, temeljem suglasnosti Ministarstva kulture i medija.

Povećanje smo također iskazali na kontu 3121- Ostali rashodi za zaposlene u ukupnom iznosu 4.700,00 eura. 2.000,00 eura preraspodijelili smo sa konta 3113- Plaće za prekovremeni rad, budući da ovdje imamo uštedu, a povećanje od 2.700,00 koje tražimo potrebno nam je za isplatu otpremnine zbog odlaska djelatnice u starosnu mirovinu.
Ostale izmjene odnose se na povećanja i smanjenja između konta unutar Financijskog plana Državnog arhiva u Varaždinu za 2026. godinu. Smanjenje se odnosi na konto 3235- Zakupnine i najamnine u iznosu 11.200,00 eura, a povećanje na konto 3232- Usluge tekućeg i investicijskog održavanja u iznosu 7.200,00 eura, konto 3234- Komunalne usluge u iznosu 1.000,00 eura i konto 3292- Premije osiguranja u iznosu 3.000,00 eura. Ušteda na kontu 3235 ostvarena je zbog završetka projekta cjelovite i energetske obnove dvorca Kulmer u Velikoj Vesi. Gradivo je u cijelosti preseljeno sa privremenog spremišta u Žutnici te nam ugovor o najmu tog prostora ističe s danom 31.8.2026. godine. 

Ovakva povećanja i smanjenja temeljena su na realnoj procjeni troškova Državnog arhiva u Varaždinu do kraja 2026. godine.

Uz obrazloženje šaljemo dopis Ministarstva kulture i medija od dana 28. svibnja 2026. godine kojim su nam osigurana dodatna sredstva u iznosu 8.000,00 eura za pripremu otvorenja dvorca Kulmer. Navedena sredstva smo izmjenama i dopunama financijskog plana iskazali na kontu 3239- Ostale usluge.


Uz ovo obrazloženje šaljemo i Zahtjev za odobrenje preraspodjele sredstava s programskog dijela na administraciju i upravljanje. Navedeni zahtjev prethodno je usuglašen usmenim putem.    

